[{"text_idx": "#000001", "text": "Euren lanak aurkeztuko dituzte Libe Blancok (Laudio, 1999) eta Mederi Ferren\u0303ok (Laudio, 1993) larunbatean Gasteizen, Ane Ortegak (Laudio, 2002) eta Koro Arregik (Amurrio, 2002) abiatutako 'Diverse' ekimeneko 5. desfilean. Hiriburuko alde zaharrean izango da, 14:00etatik aurrera."}, {"text_idx": "#000002", "text": "Eskualdeko sortzaileen talentuaz beteko dira Gasteizko alde zaharreko kaleak azaroaren 26an, larunbatean, 'Diverse' izeneko moda desfilean. Izan ere, Libe Blanco (Laudio, 1999) arropa diseinatzailearen lanak eta Mederi Ferren\u0303ok (Laudio, 1993) diseinatutako eta 3Dn inprimatutako belarritakoak izango dira ekitaldiko protagonistetako batzuk."}, {"text_idx": "#000004", "text": "Moda desfilea 14:00etan abiatuko da, alde zaharrean, eta ordubeteko iraupena izango du gutxi gorabehera. Aiaraldearren obrez gain, Jenifer Sebastianen (Ikimilikiliklik) zein Naroa Medinabeitiaren eta Jessica Menendezen (Mihdu) lanak ere egongo dira ikusgai."}, {"text_idx": "#000006", "text": "Dibertsitatearen garrantzia azpimarratu du Ane Ortegak. \"Kaletik dabilen jendeak gure desfileetan erreferenteak izatea nahi dugu. Modeloak bilatzerakoan ez dugu inolako estereotiporik izaten\", dio Ortegak."}, {"text_idx": "#000007", "text": "Bum sarietan nominatu dute 'Diverse' ekimena, 'Bizkaia sortzailea' kategorian. Lorpen hori irabaiz gero, Bruselara joko lukete Ane Ortega eta Koro Arregi aiaraldearrek, europar erakundeen aurrean euren proiektua aurkezteko. Azaroaren 30era arte irekita egongo da bozkatzeko epea, hurrengo estekan: "}]